**Plán komunitného centra Tekovské Lužany**

**Spracovali:**

Odborná garantka KC: Mgr. Katarína Kúdelová

Komunitná pracovníčka KC: Ing. Marcela Markovičová

Odborná pracovníčka KC : Mgr. Gabriela Lešťanová

Pracovníčka KC: Mária Sakállosová

Rada KC

**Odborná konzultácia:**

Mgr. Martin Slobodník 2022

Obsah 1. História lokality ...........................................................................................3 1.1 SWOT analýza KC......................................................................................6 2. Mapovanie potrieb.........................................................................................7 3. Výsledky mapovania potrieb.........................................................................7 3.1 Demografia.................................................................................................8 3.2 Fyzická infraštruktúra.................................................................................12 3.3 Inštitúcie......................................................................................................13 3.6 Ciele a úlohy komunitného centra...............................................................15 4. Akčný plán.....................................................................................................16 4.1 Monitorovanie plnenia cieľov.....................................................................17 5. Záver..............................................................................................................18 6. Použitá literatúra...........................................................................................19

1.História lokality

Prvá písomná zmienka o obci s farou je z roku 1156. V roku 1293 patrila ostrihomskému arcibiskupstvu, r. 1508 sa spomína ako zemepanské mestečko a stredisko južnej časti arcibiskupského panstva v Tekovskej župe.

V roku 1662 obec dostala jarmočné právo a r. 1845 trhové právo. V 18. storočí tu zaviedli chov koní. V roku 1849 boli v chotári boje maďarských povstaleckých vojsk s cisárskymi vojskami.

V rokoch 1938 – 1945 bola obec pripojená k Maďarsku. JRD bolo založené v r. 1949.

Kultúrno-historické pamiatky

V obci sa nachádzajú viaceré pamiatky:

* barokovo-klasicistický kostol (reformovaný)– znovu postavený s farou po tureckom spustošení v roku 1595
* barokový kostol sv. Štefana kráľa (rímskokatolícky) – z rokov 1742-1745; jednostupňový s prestavanou vežou
* zvonica (reform.) v Hulvinkách – z 18. storočia
* Trojičný stĺp – baroková plastika situovaná vo farskej záhrade
* prícestná socha sv. Jána Nepomuckého, klasicistická z roku 1780, obnovená v roku 1930
* kríž v rohu honu Csillapos z roku 1827 (pútnické miesto)
* vinohrady a vinohradnícke domčeky z 19. storočia – na západnom a východnom cípe k.ú. História komunitného centra Komunitné centrum (ďalej KC) bolo zriadené v roku 2007 vďaka podpore Európskeho sociálneho fondu a Fondu sociálneho rozvoja uznesením obecného zastupiteľstva Tekovské Lužany v súlade so schválenými dokumentmi – Komunitný plán rozvoja sociálnych služieb a Programom hospodárskeho a sociálneho rozvoja obce Tekovské Lužany 2007 - 2013. Svoju činnosť zahájilo dňa 15.11.2007. Z ekonomických a priestorových dôvodov bola činnosť KC v rokoch 2009 – 2013 značne obmedzená. Po presťahovaní miestnej knižnice obec vypracovala projektovú dokumentáciu na rekonštrukciu uvoľnených priestorov. Obec Tekovské Lužany vďaka schválenej Lokálnej stratégii komplexného prístupu a v rámci výzvy ROP-2.1b-2012/01 pre opatrenie 2.1 Infraštruktúra sociálnych služieb, sociálnoprávnej ochrany a sociálnej kurately sa úspešne uchádzala o grant na podporu projektu „Komunitné centrum Tekovské Lužany“. Cieľom projektu bolo zvýšenie kvality poskytovaných služieb v sociálnej oblasti prostredníctvom rekonštrukcie, rozširovania, modernizácie a budovania zariadení sociálnych služieb a zariadení na výkon opatrení sociálnoprávnej ochrany detí a sociálnej kurately, vrátane obstarania ich vybavenia. Po úspešnej realizácii projektu bola činnosť zrekonštruovaného komunitného centra oficiálne zahájená dňa 1.5.2015.

Poslaním KC je prostredníctvom poskytovania komplexných sociálnych a komunitných služieb prispievať k sociálnemu začleňovaniu osôb, vylúčených na individuálnej, ale i lokálnej úrovni a hľadať vhodné formy a programy na riešenie zistených sociálnych problémov. KC spolupracuje s organizáciami, ktoré rozširujú jeho pôsobnosť. Podporuje vzdelávanie a pomáha tak vytvoriť osobnosti, ktoré nebudú zaťažené predsudkami a netolerantným správaním k iným ľudom.

Personálne zabezpečenie komunitného centra

V KC pracujú pracovníci ktorí spĺňajú kvalifikačné predpoklady v zmysle zákona č. 448/2008 Z. z. o sociálnych službách v znení neskorších predpisov, príp. záväzných predpisov pri realizácii schválených projektov (napr. IA MPSVR SR – Národný projekt PVSSKIKÚ), morálne a odborné kritéria pre činnosti, ktoré v KC vykonávajú.

**Odborný garant komunitného centra** – je zamestnanec KC , ktorý nastavuje smerovanie činnosti KC v súlade s potrebami obce, komunity a klientov. Odborne riadi vykonávanie činností v KC, aby bolo zaistené plnenie cieľov a dodržiavanie štandardov KC a koordinuje celú činnosť KC, organizačne a obsahovo zabezpečuje tieto činnosti. Spolupracuje s relevantnými inštitúciami pri analýze a riešení sociálnej situácie klienta, vytvára a udržuje strategické partnerstvá a korektné vzťahy s jednotlivcami, organizáciami a inštitúciami (obec, terénni sociálni pracovníci, ÚPSVaR, školy ap.), rešpektuje ich odlišné pohľady a spolupracuje s nimi v záujme prijímateľov sociálnych služieb.

**Odborný pracovník komunitného centra** – je zamestnanec KC, ktorý zodpovedá za výkon KC. Zisťuje a mapuje potreby komunity/klientov v oblasti sociálnych služieb/komunitného rozvoja, mapuje potenciál komunity/klientov, vyhľadáva klientov a prispieva k zmierňovaniu napätí v komunite, je pripravený byť neformálnym mediátorom prípadných konfliktov. Svojou činnosťou prispieva k sociálnemu začleňovaniu osôb sociálne vylúčených, a to ako na individuálnej, tak aj na lokálnej úrovni. Poskytuje pomoc pri uplatňovaní práv a právom chránených záujmov a napomáha sociálnej integrácii klienta do komunity.

**Pracovník komunitného centra** – je zamestnanec KC, ktorý asistuje odbornému pracovníkovi pri výkone jeho činnosti podľa jeho pokynov a pod jeho metodickým vedením. Mapuje potreby cieľovej skupiny a navrhuje spôsoby riešenia, vyhľadáva klientov a potenciálnych klientov pre KC, vykonáva odborne nenáročné úkony predovšetkým pri práci s klientom.

**Komunitný pracovník komunitného centra- -** je zamestnanec, ktorého úlohou je spájať ľudí, učiť ich formulovať potreby, ciele, podporovať ich v hľadaní zdrojov,

facilitovať ich rozhodovanie o prioritách,

mediovať riešenie konfliktov, moderovať verejné stretnutia, prepájať jednotlivé skupiny a učiť ich presadzovať svoje ciele,

-pravidelne mapuje potreby a zdroje v lokalite a jej komunitách, vyhodnocuje a spracováva zistenia z mapovania;

-pravidelne navštevuje lokality za účelom získavania relevantných informácii o identifikovaných potrebách a zdrojoch;

- pravidelne sa zúčastňuje na rozhodovacích a strategických schôdzkach v lokalitách ,iniciuje a facilituje verejné zhromaždenia, rozhodovacie a strategické stretnutia v lokalitách;

- poskytuje pomoc a podporu členom komunít pri formulácii potrieb a cieľov z nich vychádzajúcich, analyzuje problémy.

**Typ komunitného centra a vybavenie**

V zmysle odporúčaných štandardov pre KC uznesením ÚV SR č. 804/2011 ide o tretí typ KC.

Priestorové vybavenie:

1. miestnosť – chodba – komunikačný priestor – informačná nástenka

2. miestnosť – klub pre deti a mládež (klubovňa)- využíva sa najmä aktivity a programy

pravidelné aj nepravidelné – dostupné pre všetky deti a mládež

3. miestnosť – školiaca – využíva sa na predškolskú prípravu detí, školenia, besedy,

tréningy, praktické cvičenia, ukážky, stretnutia pre deti a mládež aj dospelých –

možnosť využívania PC a internetu

4. miestnosť – kancelária komunitných pracovníkov – využívaná pracovníkmi pre svoju

činnosť (spisová dokumentácia, príprava podkladov)

5. miestnosť - kuchyňa - využíva sa na praktické ukážky, tréningy, cvičenia, jedlá

(studená aj teplá kuchyňa) pre dospelých aj primerané vekové kategórie detí a mládeže

6. miestnosť – stredisko osobnej hygieny – využívanie pre vykonávanie nevyhnutnej

osobnej hygieny (sprchy, umyváreň)

7. miestnosť – práčovňa – možnosť čistenia šatstva a bielizne (pranie, žehlenie – správne

postupy)

8. miestnosť – sociálne zariadenie (WC- pre každú skupinu zvlášť : zamestnanci, klienti,

teplá a studená voda)

9. miestnosť – sklad materiálu a pomôcok pre potreby KC – využívanie na odkladanie

rôzneho materiálu

10. miestnosť – sklad pre kuchyňu

11. miestnosť - vodárenská + sklad pre upratovačku

12. miestnosť- kotolňa

13. vonkajšie priľahlé priestory – záhrada, park, ihrisko – pre voľno časové aktivity

KC a všetky miestnosti sú vybavené potrebným nábytkom, technikou, pomôckami pre služby,

poradenstvo a voľno časové aktivity, náradím, nástenkami, hasiacimi prístrojmi, lekárničkou

atď. pričom sú zohľadnené všetky právne predpisy súvisiace s prevádzkou a zameraním KC

a štandardy KC (uznesenie vlády SR č. 804/2011, prevádzkový poriadok KC Tekovské Lužany )

**Medzi ciele KC patrí:**

* zvyšovanie sociálnych zručností, kompetencií a sociálnej mobility,
* prevencia a predchádzanie sociálno – patologickým javom a rizikovým správaniam
* poskytovanie poradenských činností pre potreby komunity a klienta,
* poskytovanie vzdelávacích a voľno časových aktivít
* poskytovanie služieb pre potreby jednotlivca a skupiny a ich vzájomnej interakcie
* včasná intervencia
* prevencia sociálnej exklúzie

Komunitné centrum obce prinesie občanom z MRK v oblasti sociálnej starostlivosti a podpory sociálnej inklúzie významný posun v rámci poskytovania sociálnych a vzdelávacích služieb. Jedná sa hlavne o nasledujúce služby:

Obligatórne služby sociálne poradenstvo,

* + nízko prahové programy pre deti a mládež,
  + výchovno-vzdelávacie a aktivizačné služby pre deti a mládež vo forme záujmových krúžkov.

Fakultatívne služby:

* + podpora zamestnanosti vo forme pracovného poradenstva
  + odborné poradenstvo vo forme právneho, finančného a protidlhového poradenstva,

prevádzkovanie strediska osobnej hygieny, práčovne a praktické centrum varenia a remesiel

**Financovanie komunitného centra**

KC je spolufinancované z Európskeho sociálneho fondu a Európskeho fondu regionálneho rozvoja v rámci Operačného programu Ľudské zdroje, cestou aktívnych opatrení na trhu práce MPSVR SR a Obcou Tekovské Lužany.

1.1.SWOT analýza KC

SILNÉ STRÁNKY SLABÉ STRÁNKY

- Identifikácia a reflektovanie potrieb -nízka informovanosť o aktivitách

cieľových skupín KC

-vzájomné sieťovanie organizácii a služieb - byrokratická záťaž

- ľudský prístup poskytovateľov služieb

- aktivity pre deti a rodičov

- voľno časové a kultúrne podujatia

- spolupráca s inštitúciami

- tvorba projektov

PRÍLEŽITOSTI

- vytvorenie dobrého mena- „imidž organizácie“ HROZBY

- využívanie priestoru a možností KC -vyhorenie zamestnancov KC

komunitou na ich aktivity -rezignácia zamestnancov riešiť

-zapojiť deti, rodičov a starých rodičov niektoré problémy

a ostatných občanov do aktívneho prístupu -nedostatočné financovanie

podieľania sa na dianí v obci -zmena samosprávy obce

-sprístupniť väčšiemu množstvu ľudí KC -slabá podpora zo strany obce

- získavanie zdrojov z grantov

-funkčné dobrovoľníctvo

2 .Mapovanie potrieb

V mesiaci august, september sa uskutočnilo v obci Tekovské Lužany mapovanie potrieb obyvateľov. Išlo o vstupné mapovanie zamerané na zisťovanie potrieb komunity, získanie informácií o potrebách, problémoch týkajúcich sa komunity a života v nich a zistenie aké činnosti a aktivity komunitného centra budú pre obyvateľov atraktívne. Boli použité metódy : štruktúrovaný rozhovor, pouličný audit, výtvarne techniky, krátky rozhovor, metóda klopania na dvere a prieskum sa uskutočnil aj formou elektronického dotazníka.

Základný súbor- všetci obyvatelia obce ( 2794) .Bol použitý jednoduchý náhodný výber. Do mapovania bolo zapojených 30 ľudí všetkých vekových kategórií, (10 z majority, 20 z MRK).Výberový súbor (30)

3. Výsledky mapovania

**V obci:**

Z výsledkov mapovania vyplývajú nasledovné problémy. V zátvorke je uvedený počet obyvateľov, ktorí sa za daný problém vyjadrili.

Chodníky neupravené (14)

Čistota v obci (okrasná výsadba, pokosené) (6)

Ihrisko pre deti (neupravené, zanedbané) (3)

Osvetlenie (9)

Telocvičňa (6)

Smetné koše (3)

Cyklotrasy (4)

Obecné trhy (2)

Kultúrny dom s kinom (1)

Parkovisko zväčšiť (1)

Hluk po 22.hod (1)

**V komunitnom centre:**

Klub mamičiek ( 5)

Kurz varenia a pečenia( 3)

Športové aktivity (aj v obci, fitko) (6

Tanečný krúžok- rómske tance (2)


Kurz anglického jazyka( 1)

Kurz šitia (1)

Počítačový krúžok pre dôchodcov (2)

Pri mapovaní bol použitý aj elektronický dotazník, do ktorého sa zapojilo 36 respondentov, Podľa uvedeného prieskumu , najviac by sa mala venovať pozornosť skupine deti a mládež, potom rodiny s malými deťmi a seniori.

Čo sa týka sociálneho statusu najviac sa zapojili zamestnaní. Respondenti označili, že sledujú dianie v obci, ale aktívne sa zapájajú málo. **Najviac ľuďom chýbajú voľne prístupné športoviská, detské ihriská a miesta na hranie detí, klubovne a záujmové krúžky**.(obr.1)



**Obr.1**

3.1 Demografia

Obec Tekovské Lužany v štruktúre osídlenia plní primárne obytnú funkciu .Obytné budovy tvoria väčšinu stavebného fondu. Bytový fond sa sústreďuje prevažne v tradičných rodinných domov. Objekty rodinných domov majú rôznu vekovú štruktúru. Najviac domov je postavených v rokoch 1946- 1990. Po roku 1991 bytová výstavba výrazne spomalila a neskôr sa úplne zastavila. V období 1991- 2000 bolo postavených 28 domov, v ďalšej dekáde už len 5.

Pri porovnaní s priemernými ukazovateľmi štandardu bývania okresu Levice sa zistilo, že je mierne pod okresným priemerom vo väčšine ukazovateľov (plošný štandard, vybavenosť kúpeľňou, ústredným kúrením).

Priemerná obložnosť bytu ( počet obyvateľov na 1 byt) dosahuje hodnotu 3,23, čo je mierne nad priemerom SR aj okresu Levice.

Podiel neobývaných bytov predstavuje 15% z celkového počtu bytov a je pomerne nízky. Hlavným dôvodom neobývanosti bytov je vyšší podiel starších objektov, ktoré sú v zlom stavebno - technickom stave a nie sú prispôsobené moderným štandardom bývania.

**Počet domov a bytov**

|  |  |
| --- | --- |
| domy spolu | 993 |
| trvale obývané domy | 844 |
| z toho rodinné domy | 813 |
| z toho bytové domy | 17 |
| neobývané domy | 149 |
| byty spolu | 1055 |
| trvale obývané byty | 899 |
| neobývané byty spolu | 156 |

Zdroj: sčítanie obyvateľov, domov a bytov 2011

(Ne)zamestnanosť

Z vekovej skladby a údajov o počte ekonomicky aktívnych vyplýva, že obyvateľstvo má podpriemerný potenciál ekonomickej produktivity. Miera ekonomickej aktivity obyvateľov je 46,5%, čo je podstatne menej ako celoštátny priemer. Dôvodom je najmä vysoký podiel obyvateľov v poproduktívnom veku.

Okres Levice bol v minulosti regiónom s najvyššou mierou nezamestnanosti. Do roku 2009 sa počet nezamestnaných mierne znížil, potom opätovne mierne stúpal. V roku 2011 bolo v obci podľa sčítania viac ako 454 nezamestnaných, čo predstavuje mieru nezamestnanosti 33,6%.

V obci Tekovské Lužany je miera nezamestnanosti umocnená prítomnosťou početnej rómskej komunity, ktorá vo všeobecnosti patrí medzi znevýhodnené skupiny na trhu práce.

Vysoký podiel obyvateľov žijúcich na hranici chudoby spôsobuje sociálne napätie najmä v rómskej komunite, ktoré sa prejavuje aj zvýšeným výskytom niektorých sociálno-patologických javov. Vzájomné sociálne kontakty rómskej komunity a nerómskeho obyvateľstva sú však obmedzené. Príčinou je odlišné sociálne správanie rómskych obyvateľov – preferovanie odlišných rodinných modelov, životných stratégií a životného štýlu (napr. väčšia spontánnosť, hlučnosť).

Ekonomicky aktívne obyvateľstvo pracuje v priemyselnej výrobe, dochádzajú denne za prácou a v poľnohospodárstve a s ním súvisiacich službách. Štatistické údaje v tejto oblasti sú dosť relatívne čísla. Každá inštitúcia si vedie svoju vlastnú štatistiku podľa vlastných kritérií. Obec nemá k dispozícii informácie o zamestnaní svojich občanov, k dispozícii sú iba údaje z Úradu práce, sociálnych vecí a rodiny, ktorý vedie evidenciu uchádzačov o zamestnanie (tento údaj však nezahŕňa celkový počet nezamestnaných z dôvodu chýbajúcich údajov o dobrovoľne nezamestnaných). Taktiež nie je k dispozícii údaj o počte osôb, ktoré pracujú v zahraničí.

Skrytú nezamestnanosť, t.j. nezamestnanosť ľudí, ktorí nie sú evidovaní ako uchádzači o zamestnanie, alebo boli z evidencie z rôznych dôvodov vyradení, nie je možné zistiť. Počet evidovaných nezamestnaných uchádzačov o zamestnanie nekorešponduje s počtom občanov nachádzajúcich sa v hmotnej núdzi.

Najmenšie šance umiestniť sa na trhu práce majú hlavne starší občania nad 50 rokov, taktiež absolventi škôl, občania so zmenenou pracovnou schopnosťou, občania s nízkou úrovňou vzdelania a dlhodobo nezamestnaní. Kým pre starších ľudí je typické, že nie sú schopní pružne reagovať na zmenu trhu práce, absolventi škôl majú problém nájsť si svoje prvé zamestnanie kvôli nedostatočnej praxi.

Ekonomická aktivita obyvateľov

|  |  |
| --- | --- |
| Počet ekonomicky aktívnych osôb | 1353 |
| Podiel ekonomicky aktívnych na celku (%) | 46,5 |
| - pracujúci (okrem dôchodcov) | 852 |
| - pracujúci dôchodcovia | 31 |
| - osoby na materskej a rodičovskej dovolenke | 89 |
| - nezamestnaní | 454 |
| - študenti | 193 |
| - dôchodcovia | 666 |

Zdroj: Sčítanie obyvateľov, domov a bytov 2011

Vzdelanostná úroveň

Väčšina obyvateľov Tekovských Lužian malo najvyššie školské vzdelanie základné a učňovské/ odborné bez maturity ( spolu 1728, čo po odrátaní školopovinných detí do 16 rokov od celkového počtu obyvateľov je 75% obyvateľov. Táto nepriaznivá štruktúra vychádza z tradičného poľnohospodárskeho prostredia a osídľovania obce nižšími sociálnymi vrstvami, vytvára predpoklad k vysokej miere nezamestnanosti. Napriek tomu sa nezamestnanosť v roku 2008, v období pred hospodárskou krízou 2008 minimalizovala na reálnych 560 osôb. V obci sa vyskytuje aj negramotnosť u niekoľkých Rómov.

Rozdiely sú vo vzdelaní aj medzi pohlaviami. Ženy tvoria 63,3% občanov so základným vzdelaním, učňovskú školu bez maturity má väčšina mužov ( 63,7%). Ešte výraznejší je rozdiel medzi dvomi pohlaviami pri úplnom strednom všeobecnom vzdelaní: 71,3% absolventov gymnázia tvoria ženy. Viac vysokoškolsky vzdelaných je však mužov.

**Vzdelanostná úroveň obyvateľov**

|  |  |
| --- | --- |
| Dosiahnuté vzdelanie |  |
| Základné | 678 |
| Učňovské (bez maturity) | 787 |
| Úplné stredné odborné (s maturitou) | 557 |
| Vyššie odborné | 120 |
| Vysokoškolské 2. stupňa (magisterské) | 218 |
| Bez vzdelania | 9 |
| Nezistené | 155 |

Zdroj: Sčítanie obyvateľov, domov a bytov 2021

Etnické a náboženské  zloženie v Tekovských Lužanoch je mimoriadne pestré, avšak v rámci juhoslovenských regiónov nie výnimočné. Obec je slovensko-maďarská, čoraz viac ju v posledných rokoch dosídľujú obyvatelia rómskeho pôvodu, hlásiaci sa čiastočne k rómskej, čiastočne k maďarskej a slovenskej národnosti.

Národnostné zloženie (2021) 63,38 % Slováci, 23,07 % Maďari a 0,32% Rómovia 8,23% ostatní. Nábožensky sú tu zastúpení katolíci (najpočetnejší), evanjelici, kalvíni, baptisti, jehovisti a zastúpení sú tiež ateisti.


Porovnanie natality a mortality – počet zosnulých v obci za sledované obdobie posledných 7 rokov mierne prevyšuje počet narodených (215 narodených : 249 úmrtí).

Podiel obyvateľov obce Tekovské Lužany v pred-, produktívnom a poproduktívnom veku z celkového počtu trvale bývajúceho obyvateľstva k 31.10.2020 znázorňuje tabuľka .

Najväčšie zastúpenie majú občania v produktívnom veku, najmenšie obyvatelia v predproduktívnom veku.

***Tab. – Bývajúce obyvateľstvo v pred-, produktívnom a poproduktívnom veku (rok 2020)***

|  |  |  |  |
| --- | --- | --- | --- |
| **Rok** | **Predproduktívny vek v %** | **Produktívny vek v %** | **Poproduktívny vek v %** |
| **2020** | 15,68 | 67,82 | 16,50 |

***Graf č.4 - Veková štruktúra obyvateľstva podľa pohlavia vyjadrená vekovou pyramídou (2020)***

Veková pyramída obyvateľstva obce Tekovské Lužany má mierne zúženú základňu, je to regresívny typ vekovej štruktúry, ktorý poukazuje na nízky počet narodených a tým zmenšujúci sa podiel detí na celkovej populácii. Charakteristická je prevaha starých rodičov nad deťmi.

Najmenšie zastúpenie má skupina mužov vo veku 80-94 rokov. Pozoruhodný je počet obyvateľov vo veku od 30 do 49 rokov v obci – žien a mužov. Graf dokumentuje postupné starnutie obyvateľstva obce, pričom sa postupom času ešte viac prejaví pokles počtu narodených detí v základni pyramídy a súčasne sa do poproduktívneho veku začnú posúvať generácie narodené v šesťdesiatych rokoch dvadsiateho storočia.

Z analýzy vyplýva, že v súčasnosti je možné zabezpečiť rast počtu obyvateľov posilnením migrácie smerom do obce. V prípade napĺňania potenciálu prisťahovania nových obyvateľov, hlavne mladých rodín, by v budúcnosti mohlo dôjsť k zlepšeniu demografického profilu obce a zabezpečeniu stabilnejšej základne pre dlhodobý rast počtu obyvateľov prirodzenou menou.

3. Fyzická infraštruktúra

Mapa obce



V obci Tekovské Lužany je podľa posledného sčítania z roku 2021 1040 domov. Z toho murovaných je 587, z pálenej tehly 401.

900 domov je v osobnom vlastníctve a 9 vlastní obec, 9 –iné právnické osoby, 2- cirkev, 5- zahraničný vlastník, 78- kombinácia vlastníkov.

Vodovodnú prípojku má 348 domov, bez prípojky je 103 domov. Na kanalizáciu je pripojených 220 domov, 651 domov má septik alebo žumpu. Zamestnávatelia ponúkajú prácu obyvateľom a to všetky služby , SHR, stavebné firmy. Obec je dobre vybavená službami- je tu MŠ, ZŠ, ZŠ s VJM, 2 reštaurácie, zdravotné stredisko, lekáreň, rýchle občerstvenie, obchody s oblečením 3, drogérie, obchod s rozličným tovarom, potraviny, obchod s dielmi na auto, bicykle, motocykle, stavebniny.

3.1Doprava

Obec Tekovské Lužany má z hľadiska dopravnej dostupnosti výhodnú polohu na ceste I. triedy č.I/75 Lučenec- Veľký Krtíš- Nové Zámky- Šaľa- Galanta- Sládkovičovo. Je klasifikovaná ako cesta celoštátneho významu, zabezpečuje spojenie najvýznamnejších miest južného a juhozápadného Slovenska s Bratislavou- v Sládkovičove sa napája na cestu I. triedy I/62.

Hlavné pešie ťahy vedú hlavne po trasách štátnych ciest i po priečnych uliciach ku kostrovej dopravnej trase cesty III/51020, pozdĺž ktorej sú najviac sústredené objekty predajní, služieb a administratívy. V tejto trase je aj najväčšia hustota autobusových zastávok. Tu sú chodníky vybudované obojstranne v šírkach 1,50-2,00 m.

Chodníky chýbajú hlavne pozdĺž ciest I. a III. triedy s vyššou dopravnou intenzitou

ale i v trasách miestnych komunikácií.

Parkoviská sú vybudované aj v kombinácii so zásobovacími plochami pri areáloch poľnohospodárskeho družstva, pri reštauračných objektoch, pri objektoch obchodov, služieb a administratívy.

**Železničná doprava**

1 km za východnou hranicou zastavaného územia obce sa nachádza železničná stanica Tekovské Lužany, na trati č. 152 Štúrovo – Levice. Trať je jednokoľajová motorovej trakcie. Rýchlikové spoje nie sú po trati prevádzkované.

3.2Odpad

Od r. 2020 sa na území obce zaviedol množstvový zber komunálneho odpadu (do r.2020 sa poplatok za odvoz KO platil na osobu za kalendárny rok).

V Tekovských Lužanoch bol v r.2015 vybudovaný ***zberný dvor***, ktorého prevádzka bola spustená 11/2015. Zberný dvor sa nachádza v areáli obecného úradu. Na ploche 1 109 m2 sa vybudovala hala so skladovacími priestormi na zber odpadov. V zbernom dvore je možné uložiť plasty, opotrebované pneumatiky, papier, biologicky rozložiteľný odpad, kovy, sklo. Ďalšie zložky odpadu - elektroodpad, akumulátory, železo je možné tiež priviesť na zberný dvor. Zber triedeného odpadu sa uskutočňuje prostredníctvom kontajnerov na triedený odpad, umiestnených pri verejných budovách.

Biologicky rozložiteľný odpad v obci je zbieraný zberným dvorom (zvyčajne v jarných a jesenných mesiacoch).

Odpad sa zhodnocuje skládkovaním, separovaný odpad materiálovo.

3.3 Inštitúcie:

V Tekovských Lužanoch je široké spektrum základných služieb poskytovaných obcou svojim obyvateľom a návštevníkom obce, mnoho objektov občianskej vybavenosti.

Pre obyvateľov sú k dispozícii nasledovné služby občianskej vybavenosti spravované obcou: obecný úrad, kancelária prvého kontaktu, matrika, knižnica, kultúrny dom, komunitné centrum, služby terénnej sociálnej práce, obecná polícia, úsek technických služieb obce, park a amfiteáter, materská škola, základné školy, zariadenia pre rekreáciu a oddych (areál futbalového ihriska, multifunkčné ihrisko, detské ihriská), rybník Prekár a rybník v chotári obce.

Obyvateľom obce je k dispozícii dom smútku, ďalej cintoríny: rímskokatolícky, reformovaný, evanjelický, baptistický, židovský cintorín, pošta. V obci pôsobí aj dobrovoľný hasičský a záchranný zbor.

V Tekovských Lužanoch je veľmi široká sieť obchodov a služieb komerčného charakteru. Pôsobí tu viac maloobchodných jednotiek.

Pomerne široké je aj spektrum poskytovaných služieb. Viacero prevádzok poskytuje služby spoločného stravovania a občerstvenia – 3 pohostinstvá, vináreň, bistro, bary, reštaurácie poskytujúce denné menu a rýchle občerstvenie, rozvoz jedál. Ďalej sú to služby pre obyvateľstvo – čerpacia stanica pohonných hmôt, kamenárstvo, výkup poľnohospodárskych výrobkov, opravárenské služby, pohrebné služby, umelecké kováčstvo a rytectvo, kaderníctvo, kozmetika, zariadenia sociálnych služieb a tiež prevádzka pošty a auto umyváreň.

3.4 Zdravotnícke služby

V obci je obvodné zdravotné stredisko, ktoré zabezpečuje zdravotnú starostlivosť pre obyvateľov obce Tekovské Lužany i okolitých obcí. Pôsobia tu praktickí lekári pre dospelých, gynekológ, detský lekár a stomatológ. Budovy zdravotného strediska sú vo vlastníctve obce. V zdravotnom stredisku je lekáreň.

V rokoch 2015 – 2020 bola vykonávaná vonkajšia rekonštrukcia budovy polikliniky v rámci projektu Rekonštrukcia zdravotného strediska (realizovaného v rámci pilotného projektu Slovenskej inovačnej a energetickej agentúry (SIEA): Zníženie energetickej náročnosti vo verejných budovách.).

V období 01/2020 – 6/2021 je realizovaný projekt Centrum integrovanej zdravotnej starostlivosti (CZIS) v obci Tekovské Lužany zameraný na rekonštrukciu vnútorných priestorov budovy jestvujúceho zdravotného strediska s cieľom zvýšenia kvality a efektivity zdravotných a sociálnych služieb, poskytovaných na regionálnej úrovni prostredníctvom modernizácie zdravotníckej infraštruktúry a integrácie primárnej ambulantnej zdravotnej starostlivosti na jednom mieste. V rámci projektu sa zrekonštruovalo vnútro ZS, doplnila sa zdravotnícka a IKT technika, zlepšilo sa materiálne vybavenie zdravotníckeho strediska, zvýšila sa energetická hospodárnosť budovy, vykonali sa bezbariérové úpravy zdravotného strediska.

Zdravotnú starostlivosť poskytujú obyvateľom obce ďalej špecializované zdravotnícke zariadenia v Želiezovciach, kde je aj poliklinika. Nemocnica s poliklinikou II. typu je v Leviciach.

**3.5 Zdravotný stav obyvateľstva**

Obec Tekovské Lužany na základe vekového zloženia a dlhodobej hodnoty prirodzeného prírastku obyvateľstva patrí k obciam s nepriaznivými demografickými ukazovateľmi. Zvyšovanie podielu obyvateľstva produktívneho a poproduktívneho veku má za následok postupné zvyšovanie poctu zomretých. Najčastejším dôvodom úmrtí sú srdcovo - cievne ochorenia, nádorové a ostatné ochorenia a ako posledné úrazy. Hlavným dôvodom zdravotníckych problémov občanov je nesprávne stravovanie, fajčenie, alkohol, nedostatok pohybu.

Čo sa týka zdravotného stavu detí a mládeže, najčastejšie sa vyskytujú sezónne ochorenia (nachladnutia, ochorenia zažívacieho traktu a horných dýchacích ciest) a ochorenia získané v kolektívnej komunite.

Zákon č. 355/2007 o ochrane, podpore a rozvoji verejného zdravia za hlavný cieľ v oblasti zdravotníctva považuje prevenciu.

Najčastejšie sa vyskytujúcou chorobou medzi dospelým obyvateľstvom v obci je vysoký krvný tlak. Na druhom mieste je ateroskleróza, ktorá vzniká v dôsledku zvýšeného množstva cholesterolu v krvi. Ako tretie sa uvádzajú ochorenia chrbtice a pohybového ústrojenstva, po nich nasledujú nádorové ochorenia, cukrovka a endokrinologické ochorenia. Ochorenia horných dýchacích ciest sú na šiestom mieste. Menej sa vyskytuje vznik žlčníkových a obličkových kameňov, psychiatrických ochorení a ochorení zažívacieho traktu. V poslednej dobe sa v obci rozmáha aj gamblerstvo (závislosť na hazardných hrách)

3.6 Ciele a úlohy komunitného centra

Cieľom komunitného centra je poskytnutie komplexnej služby jednotlivcovi, rodine ako aj celej miestnej komunite, ktorá z rôznych dôvodov nemá možnosti na svoju vlastnú pomoc, sociálnu mobilitu, získavanie sociálnych zručností či vlastnú sebarealizáciu. Okrem hlavného cieľa má komunitné centrum podľa aktuálnej potreby a miestnych problémov obyvateľov aj ďalšie špecifické ciele. Ide napríklad o podporu zmysluplného trávenia voľného času, prezentovanie svojej kultúry, zvykov, tradícií, pomoc pri uplatňovaní sa na trhu práce, prevenciu nežiaducich patologických javov v týchto komunitách, podporu počas vzdelávania; pričom všetky služby a podpora komunitných centier občanovi by mali viesť k jeho integrácii a svojbytnosti.

Poslaním Komunitného centra je napĺňanie sociálnej súdržnosti, presadzovania sociálnej inklúzie vylúčených skupín, zmocňovania prirodzených komunít k prekonávaniu problémov (skupinových a individuálnych) ako aj budovanie občianskych komunít, založených na aktívnej participácii ich členov, podpora pozitívnej zmeny, posilňovanie sociálnej súdržnosti v obci a presadzovanie sociálnej inklúzie znevýhodnených skupín obyvateľov.

Komunitné centrum sa usiluje o zmocňovanie k prekonávaniu problémov podporuje budovanie občianskych komunít, kompetentných k prekonávaniu problémov individuálnej aj skupinovej úrovni, a založených na participácii ich členov. V súlade s prioritným cieľom sociálnej inklúzie chudobných a sociálne vylúčených lokalít, ktorá nie je možná bez zapojenia všetkých skupín obyvateľstva na lokálnej úrovni, sú činnosti a aktivity komunitného centra určené všetkým obyvateľom lokality, resp. obce, v ktorej KC pôsobí.

Komunitné centrum hľadá možnosti, ktoré napomáhajú k riešeniu nepriaznivej sociálnej situácie všetkým jej obyvateľom, formou rôznych odborných činností, iných činností, aktivít a programov. Komunitné centrum je zamerané primárne na systematickú prácu s deťmi, mládežou, dospelými, rodinami, seniormi, občanmi s MRK, ako aj spoluprácu s rôznymi úradmi, vzdelávacími inštitúciami, zdravotníckymi a špecializovanými zariadeniami. Prostredníctvom vzdelávacích a voľno časových aktivít poskytovaných ambulantnou alebo terénnou formou sú klienti vedení k vytváraniu svojpomocných skupín, ktoré majú možnosť prispieť k zmene svojej životnej situácii, ale zároveň aj k zmene riešenia problémov v rámci komunity. Komunitné centrum je zamerané na prevenciu, intervenciu a motiváciu riešiť sociálny problém a snaží sa o komplexné zlepšenie životných zručností klientov.

Víziou nášho zariadenia sociálnej služby je zabezpečenie takého prostredia, ktoré podporuje najvyššiu mieru sebestačnosti a autonómie prijímateľa a zároveň poskytuje odborne správne a bezpečné sociálne služby.

Čo sa týka smeru, ktorým sa chceme z dlhodobého hľadiska uberať, chceme zlepšiť nedostatočné vzdelávanie detí z chudobných a sociálne znevýhodnených rodín. Cieľom je zvyšovať úspešnosť detí a mládeže v nepriaznivej sociálnej situácii, a tým rozširovať možnosti na slobodný výber životnej cesty, zlepšovať tak ich budúcu pozíciu na trhu práce a uplatnenie sa v spoločnosti.

Poslaním nášho zariadenia- komunitného centra je poskytovať odborné a adresné sociálne služby na profesionálnej úrovni spoluobčanom na základe ich individuálnych potrieb, možností zariadenia a v súlade s platnou legislatívou ako súčasť sociálnej politiky Obce Tekovské Lužany.

4. Akčný plán

Verzia č.1 Podpora činností komunitnej práce cez aktívnych obyvateľov

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Potreba/problém | Oblasť | Hlavný cieľ | Čiastkové ciele | Úlohy/ Aktivity | Aktivity KC | Zdroje | Partneri/zodpovednosť | Čas /indikátor naplnenia |
| Aktivizácia skupiny | Budovanie kapacít komunity | Vytvorenie aktívnej skupiny matiek s podporou pravidelných stretnutí | Identifikovanie potrieb( zameranie sa na jednu vec) | Pozývanie na spoločné stretnutia v intervale cca 1-krát /mesiac |  | Sú predmetom identifikácie zo strany skupiny | nepoznáme | 3 mesiace(04/05/06 2022) |
| Vedenie a facilitácia skupiny |  |  |  | Aktívna skupina cca 8-12 členov-splnené |
| Identifikovanie vnútorných zdrojov skupiny/jednotlivcov | Vytvorenie spoločného plánu |  |  |  | Vytvorenie spoločného plánu, kde je pomenovaný problém, určené úlohy a kto je za ne zodpovedný |
| Udržateľnosť a rozširovanie skupiny |  |  |  |  |  |

V mesiacoch apríl a máj sa uskutočnili 2 pracovné stretnutia s aktívnou skupinou matiek. Na stretnutí v apríli si pomenovali spoločný problém- chýbajúci externý priestor s pieskoviskom na hranie a trávenie voľného času pre deti a matky. Dohodli sa na spoločnej akcii, kde vytvoria tento priestor, rozdelili si úlohy a kto je za ne zodpovedný. KC pomohlo s propagáciou na internete a so zdokumentovaním akcie, podporili sme ich v hľadaní zdrojov.

V tento deň sa sadilo do komunitnej záhrady, revitalizovala sa bylinková záhrada, natierali sa hojdačky, skladalo sa pieskovisko, varil sa guláš, hrabala sa pokosená tráva, sadili sa kvety do kvetináčov. Na tejto akcii sa zúčastnila pracovná skupina mamičiek, dobrovoľníci, ockovia aj starkí. V mesiaci máj sa na spoločnom stretnutí pracovnej skupiny dohodli na zorganizovaní kultúrno- spoločenskej akcie MDD. Tiež si rozdelili úlohy, oslovili sponzorov.

Na týchto pracovných stretnutiach sa ľudia naučili formulovať svoje potreby , ciele a podporili sme ich v hľadaní zdrojov. Benefitom je aj soft skills, kde patrí alebo komunikácia s partnerskými organizáciami a verejnosťou, či práca v tíme a zodpovednosť za určité úlohy a pozície. Osvojili si aj rôzne spôsoby vyjednávania, fundraising, sponzoring a pod.

Akčný plán – Skrášlenie externého priestoru KC a vytvorenie bezpečnej zóny pre deti a oddychovej časti pre matky s deťmi

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Potreba/problém | Oblasť | Hlavný cieľ | Čiastkové ciele | Úlohy/ Aktivity | Aktivity KC | Zdroje | Partneri/zodpovednosť | Čas /indikátor naplnenia |
| KC nemá externý priestor na stretávanie sa matiek s deťmi na využitie na hru a oddych | Práca s matkami s deťmi  Budovanie kapacít komunity | Skrášlenie externého priestoru KC a vytvorenie  oddychovej časti pre matky s deťmi | Materiálne zabezpečenie aktivity, aj personálne | Vytvorenie pracovnej skupiny | KC osloví možných členov pracovnej skupiny, manažuje jej prácu, pripravuje podklady a zápisy stretnutí | Oslovenie sponzorov | Obyvatelia komunity | Apríl-Máj- Jún  Vytvorenie oddychovej časti pre matky s deťmi |
|  |  | Vlastné zdroje | Základná škola  Obecný úrad  Farnosť |  |
| Určenie úloh, kto je za nezodpovedný | Propagácia | KC zabezpečí letáky a plagáty a propagáciu na internete |  |  |  |

4.1. Monitorovanie plnenia cieľov[[1]](#footnote-1)

Plnenie cieľov budeme merať:

**Kvalitatívne**– budeme sa pýtať zainteresovaných ľudí ako to vidia (či sa darí ciele

dosahovať, čo by sa dalo inak, v čom sú silné stránky...).

**Kvantitatívne** – indikátory, podľa ktorých budeme hodnotiť ciele sú indikátory procesové – napr. 3 stretnutia pracovného tímu

**Koho sa budeme pýtať**- pri hodnotení cieľov budú pre nás dôležitý a zdrojom spätnej

budú v prvom rade ľudia, pre ktorých je KC určené a z nich tí, ktorí ho aj v danom období navštevovali. Ďalej zapojíme dobrovoľníkov a partnerov. Tiež si stanovené ciele zhodnotíme aj my.

Zistíme tak čo by sa mohlo zlepšiť a čo urobiť inak, či ponechať.

5 Záver

KC rôznou činnosťou, aktivitami, službami sa snaží zapojiť deti, rodičov, starých rodičov a ostatných občanov do aktívneho prístupu podieľania sa na dianí obce, odstraňovanie bariér a vytváranie komunikačných kanálov.

Naším snom je integrácia obyvateľstva obce do súdržného celku akceptujúceho navzájom osobitosti a rozdiely.

Prostredníctvom detí chceme vzbudiť záujem rodičov, starých rodičov o spoločné aktivity, iniciovať vnútorné sily na zmeny.

Práca a fungovanie komunitného centra má z nášho pohľadu do budúcna značný a preukázateľný význam a je prínosom pre širokú verejnosť, pre komunitu.

6 .Použitá literatúra

* Program hospodárskeho a sociálneho rozvoja obce Tekovské Lužany na roky 2021-2027
* · Komunitný plán sociálnych služieb 2018 - 2023

**Plán komunitného centra**

**Akčný plán**

Komunitné centrum október 2022

Poštová 99, Tekovské Lužany

Tab. 1 Akčný plán **Vytvorenie posedenia za budovou KC s možnosťou nainštalovania plátna**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Potreba/problém | Oblasť | Hlavný cieľ | Čiastkové ciele | úlohy | Aktivity KC | Zdroje | Partneri/zodpovednosť | Čas |
| Chýbajúci vonkajší komunitný priestor na realizovanie spoločných aktivít ( premietanie filmov/ verejné stretnutia/skupinové aktivity KC pre rôzne cieľové skupiny)pre väčší počet ľudí | Budovanie vzťahov v komunite | Spájanie komunity a vytvorenie oddychovej zóny na trávenie voľného času ,vytvorenie posedenia za budovou KC s možnosťou nainštalovania plátna na premietanie rozprávok pre deti a filmov pre dospelých | Materiálne zabezpečenie aktivity, aj personálne  Určenie úloh, kto je za ne zodpovedný | vytvorenie pracovnej skupiny | KC osloví možných členov pracovnej skupiny, manažuje jej prácu, pripravuje podklady a zápisy stretnutí | Aktuálne granty, výzvy | Obyvatelia komunity  Obecný úrad  Sponzori | Október- 2022  December2022 stretnutie realizačného tímu,  Plánovacie aktivity |
|  |  | Oslovenie sponzorov |  |  |
| Plánovacie aktivity ,stretnutie realizačného tímu, rozdelenie úloh, oslovenie dobrovoľníkov | Vytvorenie projektu na financovanie | Propagácia na internete |  |  |  |
| Realizácia, nákup materiálu, terénne úpravy prostredníctvom dobrovoľníckej činnosti | Oslovenie dobrovoľníkov |  |  |  | Január 2023-Apríl 2023  Realizácia, vytvorenie oddychovej zóny |
| Slávnostné otvorenie spoločného priestoru,pozvanie rôznych komunít, slávnostné premietanie | Propagácia | Vytvorenie letákov a plagátov |  |  |  |

1. [↑](#footnote-ref-1)